KOMISIJOS REGLAMENTAS (EB) Nr. 102/2009
2009 m. vasario 3 d.
dėl nuolatinio leidimo naudoti pašarų priedą
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9d straipsnio 1 dalį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų (2), skirtų naudoti gyvūnų mityboje, ypač į jo 25 straipsnį,
kadangi:
(1)
Reglamente (EB) Nr. 1831/2003 nustatyta, kad norint naudoti priedus gyvūnų mitybai reikia leidimo.
(2)
Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos prašymams išduoti leidimus naudoti pašarų priedus, pateiktiems pagal Direktyvos 70/524/EEB nuostatas iki Reglamento (EB) Nr. 1831/2003 taikymo pradžios.
(3)
Prašymas išduoti leidimą naudoti šio reglamento priede nurodytus priedus pateiktas iki Reglamento (EB) Nr. 1831/2003 taikymo pradžios.
(4)
Pirminės pastabos dėl šio prašymo, kaip nurodyta Direktyvos 70/524/EEB 4 straipsnio 4 dalyje, Komisijai perduotos iki Reglamento (EB) Nr. 1831/2003 taikymo pradžios. Todėl šis prašymas ir toliau turi būti nagrinėjamas pagal Direktyvos 70/524/EEB 4 straipsnį.
(5)
Mikroorganizmų Enterococcus faecium NCIMB 10415 preparatą buvo leista laikinai naudoti šunims ir katėms Komisijos reglamentu (EB) Nr. 358/2005 (3). Komisijos reglamentu (EB) Nr. 1288/2004 (4) šį preparatą leista neribotą laiką naudoti veršeliams, Komisijos reglamentu (EB) Nr. 943/2005 (5) - mėsiniams viščiukams ir penimoms kiaulėms, Komisijos reglamentu (EB) Nr. 1200/2005 (6) - paršavedėms ir Komisijos reglamentu (EB) Nr. 252/2006 (7) - paršeliams.
(6)
Pateikti nauji duomenys, pagrindžiantys prašymą gauti leidimą neribotą laiką naudoti šį mikroorganizmo preparatą šunims ir katėms.
(7)
Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį mikroorganizmo preparatą, nurodytą šio reglamento priede, turėtų būti leista naudoti neribotą laiką.
(8)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Priede nurodomą preparatą, priklausantį mikroorganizmų grupei, leidžiama neribotą laiką naudoti kaip priedą gyvūnų mityboje laikantis tame priede nustatytų sąlygų.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. vasario 3 d.